కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Virat Kohli కోపానికి బెదిరిపోయా: రిషబ్ పంత్
నేను ఎవ్వరికీ భయపడలేదు. కానీ.. ఇటీవల విరాట్ కోహ్లీ కోపానికి బెదిరిపోయా. మ్యాచ్‌లో అప్పగించిన బాధ్యతల్ని సక్రమంగా నిర్వర్తిస్తే..? కోహ్లీకి కోపం రాదు. కానీ.. ఏదైనా తప్పిదాలు చేస్తే మాత్రం.. అతను కచ్చితంగా కోప్పడతాడు.  -రిషబ్ పంత్
Samayam Telugu | Updated:
Mar 23, 2019, 06:35PM IST
Virat Kohli కోపానికి బెదిరిపోయా: రిషబ్ పంత్
హైలైట్స్
ఆస్ట్రేలియాపై ఇటీవల చివరి రెండు వన్డేల్లో ధోనీ స్థానంలో ఆడిన రిషబ్ పంత్
వరుస స్టంపౌట్ తప్పిదాలతో మ్యాచ్‌ని చేజార్చిన వైనం
ఈరోజు నుంచే ఐపీఎల్ 2019 సీజన్ మొదలు
ఢిల్లీ క్యాపిటల్స్ వికెట్ కీపర్‌గా రిషబ్ పంత్
భారత కెప్టెన్ విరాట్ కోహ్లీ కోపానికి తాను భయపడిపోయినట్లు యువ వికెట్ కీపర్/ బ్యాట్స్‌మెన్ రిషబ్ పంత్ వెల్లడించాడు. ఆస్ట్రేలియాతో ఇటీవల ముగిసిన ఐదు వన్డేల సిరీస్‌లో చివరి రెండు వన్డేల్లోనూ ధోనీకి విశ్రాంతినిచ్చిన టీమిండియా మేనేజ్‌మెంట్.. రిషబ్ పంత్‌ను ఆడించింది. కానీ.. వికెట్ల వెనుక తడబడిన రిషబ్ పంత్ క్యాచ్‌లు, స్టంపౌట్స్‌ని జారవిడిచి పరోక్షంగా మ్యాచ్‌ ఓటములకి కారణమయ్యాడు. దీంతో.. అతనిపై తీవ్ర స్థాయిలో విమర్శలు కూడా వచ్చిన విషయం తెలిసిందే. ఐపీఎల్ 2019 సీజన్‌లో ఢిల్లీ క్యాపిటల్స్‌కి రిషబ్ పంత్ ఆడనున్నాడు.
ఐపీఎల్‌ కోసం తాజాగా సిద్ధమవుతున్న రిషబ్ పంత్ మీడియాతో మాట్లాడుతూ కోహ్లీ గురించి ఆసక్తికరమైన విషయాల్ని వెల్లడించాడు. ‘నేను ఎవ్వరికీ భయపడలేదు. కానీ.. ఇటీవల విరాట్ కోహ్లీ కోపానికి బెదిరిపోయా. మ్యాచ్‌లో అప్పగించిన బాధ్యతల్ని సక్రమంగా నిర్వర్తిస్తే..? కోహ్లీకి కోపం రాదు. కానీ.. ఏదైనా తప్పిదాలు చేస్తే మాత్రం.. అతను కచ్చితంగా కోప్పడతాడు. అది కూడా ఒకరకంగా మంచిదే.. తప్పుల నుంచే కదా మనం నేర్చుకునేది’ అని పంత్ వెల్లడించాడు.
చెపాక్ వేదికగా ఈరోజు రాత్రి 8 గంటలకి టోర్నీ తొలి మ్యాచ్‌లో చెన్నై సూపర్ కింగ్స్, రాయల్ ఛాలెంజర్స్ బెంగళూరు జట్లు ఢీకొంటుండగా.. ముంబయి ఇండియన్స్‌తో రేపు రాత్రి 8 గంటలకి ఢిల్లీ క్యాపిటల్స్ తలపడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.